b'\n_START_ARTICLE_\nKonfederacija strelskih zvez za prakti\xc4\x8dno streljanje\n_START_PARAGRAPH_\nKonfederacija strelskih zvez za prakti\xc4\x8dno streljanje (angl. International Practical Shooting Confederation; kratica IPSC) je konfederacija strelskih zvez za prakti\xc4\x8dno streljanje. _NEWLINE_Pri tem \xc5\xa1portu, katerega geslo je DVC (Diligentia, Vis, Celeritas), torej natan\xc4\x8dnost, mo\xc4\x8d, hitrost), gre za dinami\xc4\x8den prikaz ve\xc5\xa1\xc4\x8dine uporabe oro\xc5\xbeja ve\xc4\x8djih kalibrov na zahtevno postavljenih strelskih progah.\n_START_SECTION_\nZgodovina\n_START_PARAGRAPH_\nV obliki, kakr\xc5\xa1no poznamo danes, obstaja od leta 1976, ko se je vse skupaj za\xc4\x8delo v ameri\xc5\xa1ki zvezni dr\xc5\xbeavi Missouri. Prvi predsednik konfederacije je postal legendarni Jeff Cooper.\n_START_SECTION_\nNamen\n_START_PARAGRAPH_\nPrakti\xc4\x8dno streljanje se je pojavilo kot odgovor na nerealno stati\xc4\x8dne strelske discipline. Osnovna ideja ustanoviteljev IPSC je bila, da se strelci, ki se sre\xc4\x8dujejo z oro\xc5\xbejem ljubiteljsko ali iz potrebe, nau\xc4\x8dijo to oro\xc5\xbeje uporabljati na tekmovanjih, ki bi simulirala dejanske konfliktne situacije z upravi\xc4\x8deno samoobrambno rabo oro\xc5\xbeja. Danes je IPSC ena najhitreje rasto\xc4\x8dih \xc5\xa1portnih zvrsti streljanja v svetu, je pa izgubila za\xc4\x8detno predvsem samoobrambno noto in se usmerila bolj v \xc5\xa1portno smer streljanja.\n_START_SECTION_\nSlovenska zveza za prakti\xc4\x8dno strelstvo (SZPS)\n_START_PARAGRAPH_\nSlovenski del organizacije IPSC predstavlja Slovenska zveza za prakti\xc4\x8dno strelstvo, ki je bila ustanovljena 9. marca 1994.'